**ROMÂNIA**

**JUDETUL CONSTANŢA**

**CONSILIUL LOCAL DOBROMIR**

**P R O C E S V E R B A L**

 Încheiat astăzi: 12 noiembrie 2020 în şedinţa ordinară a Consiliului Local al comunei Dobromir, convocată prin dispoziţia nr. 257 din 10 noiembrie 2020 emisă de primarul comunei Dobromir dl.Iusein Visel.

 Dispoziția nr. 257 din 10 noiembrie 2020 a fost convocată având la bază prevederile Ordinului Prefectului județului Constanța nr. 747/04.11.2020 prin care se declară legal constituit Consiliul Local al comunei Dobromir.

 Urmare a măsurilor pentru prevenirea și combaterea efectelor pandemiei de Covid -19, în convocator este menționat faptul că ședința pe comisii și în plen se desfășoară în sala mare de ședințe a Consiliului Local Dobromir

 Secretarul Consiliului Local, Mareș Stănica urează dl. consilieri bun venit, le dorește sănătate, putere de muncă în noul mandat care să fie plin de realizări.

 Totodată face cunoscut că sunt prezenți 13 consilieri și dl. primar Iusein Visel , este o ședință în care se vor desemena membrii în comisiile de specialitate ale Consiliului Local, se vor stabili grupurile de consilieri și se va alege viceprimarul pentru mandatul 2020 - 2024 și roagă pe domnii consilieri să facă propuneri pentru desemnarea președintelui de ședință pentru perioada: noiembrie, decembrie 2020 - ianuarie 2021.

 Domnul Niculcea Paul face propunerea pentru președinte de ședință pe doamna Grumezaș Eugenia

 Domnul Toi Chenan face propunerea pentru președinte de ședință pe doamna Voicu Elena

 Nemaifiind propuneri se supune la vot în ordinea în care s-au facut nominalizările:

 - supusă la vot propunerea dl. Niculcea Paul ca președinte de ședință să fie desemnată dna Grumezaș Eugenia, a fost votată cu 3 voturi pentru.

 - supusă la vot propunerea dl. Toi Chenan ca președinte de ședință să fie desemnat d-na Voicu Elena a fost votat cu 7 voturi pentru.

 Doamna Voicu Elena preia conducerea ședinței și supune la vot ordinea de zi a ședinței:

 1. Proiect de hotărâre privind alegerea președintelui de ședință al Consiliului local al comunei Dobromir

 Inițiator - primar Iusein Visel

 2. Proiect de hotărâre privind stabilirea componenței comisiilor de specialitate ale Consiliului local al comunei Dobromir

 Inițiator - primar Iusein Visel

 3. Proiect de hotărâre privind alegerea viceprimarului comunei Dobromir.

 Inițiator - primar Iusein Visel

 4. Proiect de hotărâre privind stabilirea indemnizației de ședință pentru membrii Consiliului Local al comunei Dobromir

 Inițiator: primar Iusein Visel

 Ordinea de zi a fost votată cu 13 voturi pentru, din totalul de 13 consilieri prezenți în funcție.

 Doamna președinte dă citire materialelor de la punctul nr. 1 de pe ordinea de zi și supune la vot proiectul inițiat de dl primar Iusein Visel cu mențiunea că persoana desemnată așa cum s-au facut propunerile este dna Voicu Elena.

 Proiectul a fost votat cu un număr de 13 voturi pentru, din totalul de 13 consilieri prezenți în funcție.

 Se trece la punctul 2 de pe ordinea de zi și doamna președintă prezintă materialul :

 - Proiect de hotărâre privind stabilirea componenței comisiilor de specialitate ale Consiliului Local al comunei Dobromir după cum urmează:

 COMISIA NR. 1

 COMISIA PENTRU PROGRAME DE DEZVOLTARE ECONOMICO-SOCIALĂ, BUGET, FINANŢE, ADMINISTRAREA DOMENIULUI PUBLIC ŞI PRIVAT AL COMUNEI, AGRICULTURĂ, GOSPODĂRIE COMUNALĂ, PROTECŢIA MEDIULUI ŞI TURISM CU UN NUMĂR DE 5 MEMBRI.

 COMISIA NR. 2

COMISIA PENTRU ADMINISTRAŢIA PUBLICĂ LOCALĂ, JURIDICĂ ŞI DE DISCIPLINĂ, APĂRAREA ORDINII ŞI LINIŞTII PUBLICE, A DREPTURILOR CETĂŢENILOR CU UN NUMĂR DE 5 MEMBRI.

 COMISIA NR. 3

 COMISIA PENTRU ÎNVĂŢĂMÂNT, SĂNĂTATE ŞI FAMILIE, MUNCĂ ŞI PROTECŢIE SOCIALĂ, ACTIVITĂŢI SOCIAL-CULTURALE, CULTE, PROTECŢIE COPII CU UN NUMĂR DE 3 MEMBRI.

 - raportul de aprobare al primarului;

 - raportul de specialitate al secretarului general al comunei;

 Totodată face cunoscut că așa cum este prezentat și în raportul de specialitate al secretarului general al comunei trebuie respectate prevederile art. 124 din OUG nr. 57/2019.

 Domnii consilieri se consultă și depun doamnei președinte de ședință proces-verbal prin care face cunoscut că s-au constituit în grup în conformitate cu prevederile art. 208 din OUG nr. 57/2019.

 Grupul PSD

1.VOICU ELENA

2.ISMAIL SEBAI

3.IUSEIN ȘACHIR

4.GRUMEZAȘ EUGENIA

5.IBRAM FERAT

6.TOI CHENAN

7.IUSEIN ERGIAN

Lider de grup PSD a fost desemnat dl.ISMAIL SEBAI.

 Grupul PNL

1.NICULCEA PAUL

2.AZIS AZIS

3.PĂTRĂȘCUȚĂ GHEORGHE

4.MAMUT SEZGHIN

5.ISMAIL REMZI

6.BĂRBULESCU MARIAN

Lider de grup PNL a fost desemnat dl. NICULCEA PAUL.

Doamna președinte solicită propuneri pentru membri în comisiile de specialitate.

Pentru comisia nr. 1 și anume:

 **Comisia pentru programe de dezvoltare economico-socială, buget, finanţe, administrarea domeniului public şi privat al comunei, agricultură, gospodărie comunală, protecţia mediului şi turism** *cu un număr de 5 membri;*

Grupul PSD face propunerea:

- dl. consilier Iusein Șachir

- dl. consilier Grumezaș Eugenia

- dl. consilier Iusein Ergian

Grupul PNL face propunerea:

- dl consilier Pătrășcută Gheorghe

- dl. consilier Azis Azis

 Cei cinci membri desemnați își aleg :

- președinte comisia nr. 1 în persoana dl. Pătrășcuță Gheorghe(votat cu 3 voturi pentru)

- secretar comisia nr. 1 în persoana dl. Iusein Ergian (votat cu 3 voturi pentru)

Pentru comisia nr. 2 și anume:

**Comisia pentru administraţia publică locală, juridică şi de disciplină, apărarea ordinii şi liniştii publice, a drepturilor cetăţenilor** cu un număr de 5 membri;

*Grupul PSD face propunerea:*

- dna consilier Ibram Ferat

- dl consilier Toi Chenan

Grupul PNL face propunerea*:*

- dl consilier Ismail Remzi

- dl consilier Bărbulescu Marian

-dl consilier Mamut Sezghin

Cei cinci membri desemnați își aleg :

- președinte comisia nr. 2 în persoana dl. Toi Chenan (votat cu 3 voturi pentru)

- secretar comisia nr. 2 în persoana dl. Mamut Sezghin (votat cu 3 voturi pentru)

Pentru comisia nr. 3 și anume:

**Comisia pentru învăţământ, sănătate şi familie, muncă şi protecţie socială, activităţi social-culturale, culte, protecţie copii** cu un număr de 3 membri;

Grupul PSD face propunerea*:*

 - dl. consilier Ismail Sebai

 -dl.consilier Voicu Elena

Grupul PNL face propunerea;

 -dl.Niculcea Paul

 Cei trei membri desemnați își aleg :

- președinte comisia nr. 3 în persoana dnei. Voicu Elena (votat cu 3 voturi pentru)

- secretar comisia nr. 3 în persoana dl. Ismail Sebai (votat cu 3 voturi)

 După centralizarea tuturor propunerilor și citirea membrilor pentru fiecare comisie și prezentarea președintelui și secretarului pentru fiecare comisie, proiectul de hotărâre privind organizarea comisiilor de specialitate ale Consiliului Local al comunei Dobromir județul Constanța, este supus spre aprobare și acesta este aprobat cu un număr de 13 voturi pentru din cei 13 consilieri prezenti.

 Doamna președinte dă citire materialelor de la punctul 3 de pe ordinea de zi:

- proiect de hotărâre și referatul de aprobare privind alegerea viceprimarului comunei Dobromir

 În proiectul de hotărâre inițiatorul a înscris pe Ismail Sebai.

 Doamna președinte întreabă dacă sunt probleme, întrebări la această propunere sau se dorește să se facă alte propuneri pentru funcția de viceprimar.

 Domnul Niculcea Paul face propunerea ca viceprimar să fie desemnat dl.Pătrășcuță Gheorghe

 Doamna președinte de ședință aduce la cunoștință că sunt făcute două propuneri pentru viceprimar și anume din partea PNL - dl. Pătrășcuță Gheorghe iar din partea PSD

 -dl. Ismail Sebai și roagă consilieri să ia pauză de 10 minute în acest timp secretarul general al comunei va pregăti buletinele de vot, este pusă la dispoziție urna și ștampila ,,VOTAT”, fiecare consilier va fi nominalizat i se va inmâna un buletin de vot și ștampila, va merge la măsuța care este amenajată într-o partea a încaperii, va vota după care va veni și va introduce votul în urna și va înmâna ștampila secretarului. Dupa ce se va termina procesul de votare, secretarul general va înumăra voturile și va prezenta situația tuturor consilierilor.

 Procesul de votare se va desfașura în ordinea consilierilor înscriși pe buletinul de vot la scrutinul din 27 septembrie 2020 și va începe cu partidul care are cele mai multe mandate.

 După pauză, domnii consilieri au revenit în sală (în pauză au fost editate buletinele de vot) și se trece la votarea viceprimarului, secretarul general solicitand ca ștampila cu mențiunea ,,VOTAT” să fie pusă în patrulater, în cazul în care este pusă în afara patrulaterului buletinul de vot este nul, iar dacă ștampila ,,votat” este aplicată în cele două patrulatere și acel buletin de vot este considerat nul. Se arată domnilor consilieri urna care este goală, se sigilează urna și se începe procedura de votare.

 Fiecare consilier este strigat de dna președinte de ședință primește de la secretarul general un buletin de vot și ștampila, se îndreaptă către masa care este amenajată într-o parte a camerei care să nu permită faptul că votul poate fi viciat.

 După încheierea procesului de votare, secretarul general al comunei desigilează urna și trece la numărarea voturilor:

 - dl.Ismail Sebai din partea Partidului Social Democrat a întrunit 7 voturi;

 - dl. Pătrășcuță Gheorghe din partea Partidului Național Liberal a întrunit 6 voturi;

și face cunoscut că este desemnat viceprimar al comunei Dobromir dl.Ismail Sebai care a obținut cele mai multe voturi.

 Domnul viceprimar este aplaudat de ceilalți consilieri iar doamna președintă îi urează sănătate, un mandat plin cu realizări.

 Dl primar solicită cuvântul pentru al felicita pe dl. Ismail Sebai în calitate de viceprimar al comunei Dobromir îi urează sănătate, să fie alesul local care împreună cu primar, toată echipa de consilieri, angajați ai primăriei să aducă bunăstare și confort pentru toți cetățenii din comună.

 Doamna președintă dă cuvântul și domnului viceprimar care multumește domnilor consilieri pentru încrederea acordată și dorește o mai bună colaborare cu toți factorii de decizie dar și cei din executiv pentru a putea duce la îndeplinire hotărârile emise, de a atrage fonduri pentru ca unitatea administrativ teritorială Dobromir să fie una dintre u.a.t-urile dezvoltate ale județului.

 Doamna președinte invită să ia loc și continuă lucrările ședinței ordinare dând cuvântul materialelor de la punctul 4 al ordinii de zi:

 - Proiect de hotărâre privind stabilirea indemnizației de ședință pentru membrii Consiliului Local al comunei Dobromir, inițiator primar Iusein Visel

 - Referat de aprobare emis de primarul comunei Dobromir privind stabilirea indemnizației de ședință pentru membrii Consiliului Local al comunei Dobromir,

 Roagă pe domnii consilieri să întocmească rapoartele de specialitate pe comisii pentru punctul 4.

Acestea sunt întocmite și înainate președintelui de ședință.

 Se solicită înscrieri la cuvânt pe marginea materialelor.

 Are cuvântul doamna Voicu Elena care propune ca indemnizația consilierilor locali să fie de 10% din indemnizația primarului.

 Nemaifiind alte înscrieri la cuvânt se supune la vot propunerile în forma propusă.

 Propunerea doamnei Voicu Elena pentru ca indemnizația consilierilor să fie de 10% din indemnizația primarului este votată cu 13 voturi .

 Doamna președinte de ședință anunță că au fost epuizate punctele de pe ordinea de zi și dă cuvântul primarului Iusein Visel

 Dl. primar face cunoscut că acum când echipa este completă, este un nou mandat pentru mulți dintre consilieri, solicită domnilor consilieri să fie toleranți, să lase la o parte orgoliile că acum sunt în slujba comunității. Avem foarte multe probleme de rezolvat pentru comunitate.

 Domnul Pătrășcuță Gheorghe solicită să se ia măsuri asupra cetățenilor care aruncă gunoi la întamplare eventual să se aplice si amenzi, situația gunoaielor din satele Văleni si Cetatea fiind foarte gravă.

 Nemaifiind alte înscrieri la cuvânt doamna președintă de ședință multumește tuturor celor prezenți pentru participare și declară închise lucrările ședinței ordinare din 12 noiembrie 2020.

 Dobromir: 12 noiembrie 2020

 **PREȘEDINTE DE ȘEDINTA ÎNTOCMIT**

 **VOICU ELENA SECRETAR GENERAL AL U.A.T.**

 **MAREȘ STĂNICA**